อาการชาตรงองคชาต(บางส่วนด้านซ้ายไปจนถึงส่วนหัวถ้าหยิกก็จะเจ็บอยู่) ไม่ได้มีเพศสัมพันธุ์ กระทบหรือได้รับบาดเจ็บ ก่อนหน้าที่จะรู้สึกชาก็ปกติ เป็นมาเกือบ 1 อาทิตย์แล้ว
สวัสดีค่ะ อาการรู้สึกชาหรือรู้สึกไม่ปกติตรงองคชาตินั้น อาจจะเกิดจาก ภาวะท่อปัสสาวะอักเสบ ซึ่งในเพศชาย มักสัมพันธ์กับการติดโรคติดต่อทางเพศสัมพันธ์ต่างๆเช่นหนองในแท้ หนองในเทียม สาเหตุอื่นๆเช่น การมีแผลบริเวณอวัยวะเพศหรือตรงทางเปิดของท่อปัสสาวะ การกระแทกโดนบริเวณดังกล่าวแรงๆทำให้มีปลายเส้นประสาทได้รับบาดเจ็บเฉียบพลัน เป็นต้นซึ่งควรสังเกตอาการ และดูด้วยว่ามีแผลหรือผื่นใหม่ใดๆที่อวัยวะเพศให้เห็นหรือไม่ ถ้าอาการเป็นมาก ลุกลาม มีปัสสาวะขัด มีหนองไหลจากอวัยวะเพศด้วย ควรไปพบแพทย์ในเบื้องต้น งดการมีเพศสัมพันธ์ รักษาความสะอาดบริเวณอวัยวะเพศภายนอกให้ดี ระวังการกระแทกหรือการกดทับ